वैदिक संस्कृति में पंचतत्वों के प्रतीक रूप में जिन पांच महाशक्तियों (सूर्य, शक्ति, विष्णु, शिव और गणेश) की उपासना की परंपरा हमारे ऋ षियों ने डाली थी, उनमें गणेश सर्वोपरि माने जाते हैं। इसीलिए वैदिक युग से वर्तमान समय तक उनकी स्वीकार्यता प्रथम पूज्य देवशक्ति की बनी हुई है। श्रीगणेश का सर्वोपरि बुद्धिमत्ता, बहुआयामी व्यक्तित्व तथा लोकनायक-सा उदात्त चरित्र है। उन्हें प्रथम लिपिकार माना जाता है। उन्होंने ही देवताओं की प्रार्थना पर वेदव्यासजी द्वारा रचित महाभारत को लिपिबद्ध किया था।